ගම්පහ පොලිස්බල ප්‍රදේශයේ වෙසෙන එක්තරා පවුලකට අයත් නොබෙදු ඉඩමක පදිංචි එම ඥාතිවරු නිතර නිතර වත්තේ ඇති පොල්ඵලදාව බෙදාගැනීම සම්බන්‍ධව දබරකර ගැනීම ගැන ගම්පහ පොලිසියට ඒ පවුලේ කාන්තාවක විසින් පැමිණිලි කර තිබේ.එම හවුල් ඉඩමේ පදිංචි කාරියන් දෙදෙනකු හා එක් පුද්ගලයකු මෙලෙස නිතර දබරකර ගැනීම නිසා පොලීසිය කොතෙක් අවවාද කලත් පිළිනොගන්නා හෙයින්, ගම්පහ අධිකරණයට දෙපාර්ශ්වයම කැඳවා තිබුණි.පොලිසිය විසින් මහේස්ත්‍රාත්වරයා ඉදිරියේ පැමිණිල්ල ඉදිරිපත් කරමින් නොබෙදු ඉඩමේ හවුල්කරුවන් නිතර නිතර අරාවුල් කරගන්නා බවත්, මෙය විසැඳීමට අධිකරණයට යොමුකළ බවත් දන්වනු ලැබීය.පැමිණිලිකාරිය සහ චෝදනා ලැබු කාන්තාවන් ඇගේ සැමියාද ඇමතූ ගම්පහ අතිරේක මහේස්ත්‍රාත් ඉන්දික අත්තනායක මහතා සියලු පාර්ශ්වයන් සාමයෙන් සිටිය යුතු බවත්, අරාවුල් ඇතිකර නොගතයුතු බවත් කියා තරයේ අවවාද කර තිදෙනාටම රුපියල් 50000/- බැගින් පුද්ගල ඇප නියමකරන බවත්, වැඩිදුර විභාගය මැයි මස 03 දින පවත්වන බවත් දැන්වීය.